pt it hu hu hu hu hu it it hu hu hu en en nl hu hu hu en hu pt en en hu en hu en hu en hu hu en hu hu hu hu hu hu fr en it hu it hu hu en hbs_lat ur id hu en hu es hu hu hu hu hu hu hu hu hu hu hu hu hu hu hu hu hu hu hu hu pt en pt en en en hu en en en es hu en es hu en hu hu en hu en hu hu pt hu en hu hu en hu en hu hu en hu en hu hu en hu en hu hu en hu en hu hu pt hu en hu hu hu en hu hu pt hu en hu hu hu en en hu en hu hu hu hu hu hu hu cs en cs de hu hu hu es hu en hu hu it en hu hu pl hu hu hu id hu hu hu hu hu hu sk hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ku bg ca cy de el es eu fa fr he hbs_lat id it ja ko ceb nl pl pt ro ru hbs_lat en hbs_lat sv tr fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. március 12.
Ugrás a navigációhoz Ugrás a kereséshez
Jean Peters és Marlon Brando Josefa Zapata és Emiliano Zapata szerepében
A Wikimédia Commons tartalmaz Viva Zapata! témájú médiaállományokat.
A Viva Zapata! Elia Kazan 1952-ben bemutatott, amerikai, fekete-fehér, életrajzi témájú játékfilmje a mexikói forradalom egyik hőséről, Emiliano Zapatáról. A film végigköveti Zapata életét a forradalom kitörését megelőző évtől haláláig, nem pontosan, de nagyjából a valós történelmi eseményeknek megfelelően.
Alább a cselekmény részletei következnek!
A film 1909-ben kezdődik, amikor Morelos állambeli földművesek megjelennek Porfirio Díaz elnök előtt, és elpanaszolják neki, hogy a nagybirtokosok elveszik földjeiket. A jóindulatúnak mutatkozó elnök megígéri, hogy majd a bíróságok elrendezik az ügyeket, és a parasztok már örömmel távoznának, amikor egyikük visszaszól az elnöknek, hogy nem fogják tudni bizonyítani, hogy a föld az övék, mert a határköveket is elkerítették, és fegyverrel őrzik a területeket. Az elnök indulatba jön, és a parasztok neveit tartalmazó listán bekarikázza a visszabeszélő ember nevét: Emiliano Zapatáét.
Ezután lassan megismerjük a főszereplőt: egyszerű gondolkodású, igazságszerető, hasonló sorsú társaiért mindig kiálló ember, azonban műveletlen, még olvasni sem tud. Amikor 1910-ben Francisco Ignacio Madero felkelésre szólít fel Díaz elnök megdöntésére, vegyes érzésekkel fogadja az ismeretlen Madero üzenetét. Eleinte nem akar részt venni a felkelésben, inkább rendezni próbálja életét, mert szerelmének, Josefának az apja csak úgy lenne hajlandó hozzáadni lányát. Azonban egyszer meglátja, hogy rendőrök egy öreg ismerősét kötélen vezetik, ráadásul ártatlanul, ezért rátámad a rendőrökre. Innentől kezdve nem lehet nyugodt: tudja, hogy üldözni fogják. Mivel így már nincs veszítenivalója, csatlakozik a maderista forradalomhoz.
Hamarosan kiderül, hogy kiváló vezéregyéniség, ezért Madero tábornoki rangra emeli. Újra megpróbálkozik Josefa megkérésével, és éppen a leánykérés idején érkezik meg hozzá a hír: Díaz elnök lemondott és elmenekült. Nagy népünnepély kezdődik, mindenki Zapatát élteti, később pedig megtartják az esküvőt is.
Miután Díaz helyett Maderót választották meg elnöknek, Zapata elmegy hozzá, de azonnal csalódik. A várt földosztás, a parasztok megsegítése egyelőre elmarad, mivel Madero csak annyit tud ismételgetni, hogy idő kell, amíg jogilag rendezik a helyzetet. Zapata hiába bizonygatja, hogy a parasztoknak nincs ideje, mert szántani-vetni kell, nem tehet semmit. Miután távozik az elnöki irodából, már megjelenik Victoriano Huerta, aki azt javasolja az elnöknek, takarítsák el az útból a továbbra is lázongó Zapatát. Madero erre nem hajlandó, így hamarosan Huerta is szembe fordul az elnökkel. A valóságos tragikus tíz nap történései kimaradnak a filmből, de Madero elfogása és meggyilkolása így is megtörténik.
Zapata ezután már a hatalmat magához ragadó Huerta ellen harcol, majd Pancho Villa segítségével az ő hatalmát is megdöntik. Villa azt javasolja, Zapata legyen az elnök, ő azonban nem fogadja el az ajánlatot. Ennek ellenére beül a hivatalba, és ugyanúgy fogadja a hozzá érkező ügyeket, mint annak idején Díaz. Amikor Morelosbeli ismerősei jönnek hozzá panaszkodni, méghozzá saját testvérére, ugyanúgy időt kér, mint korábban Madero, végül ugyanúgy feldühödik, mint régebben Díaz, sőt, még egy papíron be is karikázza a visszabeszélő paraszt nevét. Ebben a pillanatban veszi észre, hogy mi történt vele: elkezdett úgy viselkedni, mint azok, akik ellen eddig harcolt. Szó nélkül összetépi a papírt, fogja a puskáját, és örökre elhagyva a hivatalt, hazatér sajátjaihoz.
Mivel a Huertát követő Venustiano Carranza rendszere sem hoz semmi változást a földművesek világában (Carranza nem szerepel a filmben), ellenük is küzd, de végül csapdába csalják: Jesús Guajardo úgy tesz, mintha átállna Zapatáékhoz, és felajánlja, hogy átadja nekik azt a rengeteg lőszert, amit egy haciendán őriznek. A bajt előre megérző felesége hiába kérleli, Zapata hajthatatlan, és elmegy a haciendára, ahol azonban szitává lövik. Fehér lova ugyanakkor elmenekül.
Holttestét közszemlére teszik falujában, hogy mindenki láthassa, hogy járnak a „lázadók”. A nők siratni kezdik, de a férfiak azt kezdik beszélni, hogy nem is az övé a holttest, ő valójában felhúzódott a hegyekbe, és amikor szükség lesz rá, újra előjön. A film azzal zárul, hogy Zapata fehér lovát látjuk a hegyek között.
Itt a vége a cselekmény részletezésének!
Marlon Brando ... Emiliano Zapata
Jean Peters ... Josefa Zapata
Anthony Quinn ... Eufemio Zapata
Joseph Wiseman ... Fernando Aguirre
Arnold Moss ... Don Nacio
Alan Reed ... Pancho Villa
Harold Gordon ... Francisco Ignacio Madero
Lou Gilbert ... Pablo
Frank Silvera ... Victoriano Huerta
Florenz Ames ... Señor Espejo
Richard Garrick ... idős tábornok
Fay Roope ... Porfirio Díaz
Mildred Dunnock ... Señora Espejo
Legjobb művészeti rendezés, dekoráció
Lyle R. Wheeler, Leland Fuller, Thomas Little, Claude E. Carpenter
Directors Guild of America
Viva Zapata! a PORT.hu-n (magyarul)
Viva Zapata! az Internet Movie Database-ben (angolul)
Viva Zapata! a Rotten Tomatoeson (angolul)
Viva Zapata! a Box Office Mojón (angolul)
Egy fa nő Brooklynban (1945)
Pánik az utcán (1950)
A vágy villamosa (1951)
Man on a Tightrope (1953)
Egy arc a tömegben (1957)
Ragyogás a fűben (1961)
Az utolsó filmcézár (1976)
Filmművészetportál • összefoglaló, színes tartalomajánló lap
Ez a filmművészeti tárgyú lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Viva_Zapata!&oldid=23672151”
A mexikói forradalommal kapcsolatos filmek
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. március 12., 17:55
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.